

**INSTRUKS FOR OPPMENN, LIERNE IL FOTBALL 2017.**

1. Oppmenn for fotball-lag i Lierne IL fotball skal være oppnevnt før påmelding av lag til kretsserien samme år. Styret i Lierne IL fotball skaffer oppmenn til kretsserielagene.
2. Der det er mulig kan det oppnevnes av Ass.oppmann.
3. Oppmannen er underlagt styret v/leder.
4. Oppmannens oppgaver:
* Holde kontinuerlig kontakt med lagets trener/-e, som er ansvarlig for spillere og kamp/trening.
* Være i kontakt med bortelagets oppmann: a) Bortekamper: To dager før kampen om intet er hørt fra motstanders oppmann. b) Hjemmekamper: Ta kontakt med bortelagets senest 3 dager før kampen. (lengre før hvis kampen må spilles på annen bane enn der den er terminfestet). Stikkord: Kampsted, Garderober m,m,
* Ved avtale om endring av hjemmekamper skal det gjøres på nett – omberammelse av kamper.
* Ved fastsetting av ny dato må leder i Lierne IL fotball kontaktes for å sjekke om bane er ledig. Bestill garderobe og varsle dommer, kioskansvarlig og kampvert.
* Ordne med dommer til hjemmekampene. Se liste. For kampene i G/J 14- 16 setter kretsen opp dommer.
* Gjøre opp med dommer på lagets hjemmekamper. G/J 12 Kvittere ut et beløp til dette før første hjemmekamp, og levere regnskap for h.h.v. vårsesong og høstsesong. NB! Husk kvittering av dommer!!
* Kampresultat for hjemmekamper sendes på **SMS til 2223** innen to timer etter at hjemmekampen er ferdig. Resultat (kampnr) x-x (f.eks. Resultat 16133103058 3-0)
* Sette opp og sjekke at oppsatte kampverter er i rute før kampene. Herunder loddsalg og bestilling/henting av fruktkorg. Obligatorisk for kamper i klasse G14, J15 og G 16. Frivillig i 7-er kamper: J 12, G 12,
* Sette opp og sjekke at oppsatte kioskvakter er i rute før kampene. Klargjøre for betalingsløsning: I-settle.
* Sette opp kjøreliste halvårsvis i samarbeide med treneren.
* Ansvarlig for en miljøkveld før første kamp i samarbeide med trener. Arrangere kveldsmåltid etter èn av hjemmekampene (sammen med bortelaget) h.h.v. vår og høst – avtales med skolen – Ruth Karin har hatt som dugnad å ordne maten – ev. at vi setter opp noen til hjelp.
* Oppmenn for J 13 og G 13 er også ansvarlig for utfylling av kampskjema.
1. Lage en enkel rapport etter sesongen, med erfaringer, som sendes klubbens leder.

Vedtatt av styret i Lierne IL fotball 11/4-2012. Adm. justert foran sesongen 2017.